recursal/SuperWikiNEXT-32B huggingface dataset:
**ফাহাদ তালিব রহিম** (আরবি: فهد طالب, ইংরেজি: Fahad Talib; ২১ অক্টোবর ১৯৯৪; **ফাহাদ তালিব** নামে সুপরিচিত) হলেন একজন ইরাকি পেশাদার ফুটবল খেলোয়াড়। তিনি বর্তমানে ইরাকি ক্লাব আল কুয়াহ আল জাউইয়াহ এবং ইরাক জাতীয় দলের হয়ে গোলরক্ষক হিসেবে খেলেন।

২০১১–১২ মৌসুমে, ইরাকি ক্লাব আল কুয়াহ আল জাউইয়াহের হয়ে খেলার মাধ্যমে তিনি তার জ্যেষ্ঠ পর্যায়ের খেলোয়াড়ি জীবন শুরু করেছেন; আল কুয়াহ আল জাউইয়াহেরের হয়ে আট মৌসুমে ১৪০ ম্যাচে অংশগ্রহণ করার পর ২০১৯–২০ মৌসুমে তিনি আল জাওরাআয় যোগদান করেছেন। ২০২০–২১ মৌসুমে, তিনি আল জাওরাআ হতে ইরাকি ক্লাব আল কুয়াহ আল জাউইয়াহে যোগদান করেছেন।

২০১৫ সালে, ফাহাদ ইরাক অনূর্ধ্ব-২৩ দলের হয়ে ইরাকের বয়সভিত্তিক পর্যায়ে অভিষেক করেছিলেন। প্রায় ২ বছর যাবত ইরাকের বয়সভিত্তিক দলের হয়ে খেলার পর, তিনি ২০১৭ সালে ইরাকের হয়ে আন্তর্জাতিক পর্যায়ে অভিষেক করেছেন; ইরাকের জার্সি গায়ে তিনি এপর্যন্ত ১১ ম্যাচে অংশগ্রহণ করেছেন।

প্রারম্ভিক জীবন
---------------

ফাহাদ তালিব রহিম ১৯৯৪ সালের ২১শে অক্টোবর তারিখে ইরাকের বাগদাদে জন্মগ্রহণ করেছেন এবং সেখানেই তার শৈশব অতিবাহিত করেছেন।

আন্তর্জাতিক ফুটবল
-----------------

ফাহাদ ইরাক অনূর্ধ্ব-২৩ দলের হয়ে খেলার মাধ্যমে ইরাকের প্রতিনিধিত্ব করেছেন।

২০১৭ সালের ১লা জুন তারিখে, ২২ বছর, ৭ মাস ও ১১ দিন বয়সে, ডান পায়ে ফুটবল খেলায় পারদর্শী ফাহাদ জর্ডানের বিরুদ্ধে অনুষ্ঠিত প্রীতি ম্যাচে অংশগ্রহণ করার মাধ্যমে আন্তর্জাতিক ফুটবলে ইরাকের হয়ে অভিষেক করেছেন। তিনি উক্ত ম্যাচের মূল একাদশে অন্তর্ভুক্ত ছিলেন; ম্যাচটি ইরাক ১–০ গোলের ব্যবধানে জয়লাভ করেছিল। ইরাকের হয়ে অভিষেকের বছরে ফাহাদ সর্বমোট ৩ ম্যাচে অংশগ্রহণ করেছেন।

পরিসংখ্যান
----------

### আন্তর্জাতিক

*২৫ নভেম্বর ২০২১ পর্যন্ত হালনাগাদকৃত।*

| দল | সাল | ম্যাচ | গোল |
| --- | --- | --- | --- |
| ইরাক | ২০১৭ | ৩ | ০ |
| ২০১৯ | ১ | ০ |
| ২০২১ | ৭ | ০ |
| সর্বমোট | ১১ | ০ |

তথ্যসূত্র
---------

1. ↑  "Iraq - Jordan 1:0 (Friendlies 2017, June)"। *worldfootball.net*। সংগ্রহের তারিখ ২৫ নভেম্বর ২০২১।
2. ↑  Strack-Zimmermann, Benjamin (১ জুন ২০১৭)। "Iraq vs. Jordan (1:0)"। *National Football Teams*। সংগ্রহের তারিখ ২৫ নভেম্বর ২০২১।

বহিঃসংযোগ
---------

* সকারওয়েতে ফাহাদ তালিব (ইংরেজি) উইকিউপাত্তে এটি সম্পাদনা করুন
* ট্রান্সফারমার্কেটে ফাহাদ তালিব (ইংরেজি) উইকিউপাত্তে এটি সম্পাদনা করুন
* ওয়ার্ল্ডফুটবল.নেটে ফাহাদ তালিব (ইংরেজি) উইকিউপাত্তে এটি সম্পাদনা করুন
* ইএসপিএন এফসিতে ফাহাদ তালিব (ইংরেজি) উইকিউপাত্তে এটি সম্পাদনা করুন
* ন্যাশনাল-ফুটবল-টিমস.কমে ফাহাদ তালিব (ইংরেজি) উইকিউপাত্তে এটি সম্পাদনা করুন
নূরে আলম চৌধুরী নিবন্ধের সাথে বিভ্রান্ত হবেন না।
**নূর-ই-আলম চৌধুরী** (জন্ম: ১ জুন, ১৯৬৪) বাংলাদেশের একজন রাজনীতিবিদ। তিনি মাদারীপুর-১ আসনের সংসদ সদস্য ও জাতীয় সংসদের চীফ হুইপ।

প্রাথমিক জীবন
-------------

নূর-ই-আলম চৌধুরী ১৯৬৪ সালের ১ জুন মাদারীপুর জেলার শিবচর থানাধীন দত্তপাড়া গ্রামে জন্মগ্রহণ করেন। তার পিতার নাম ইলিয়াস আহমেদ চৌধুরী এবং মাতার নাম ফিরোজা বেগম। তিনি ১৯৮২ সালে এসএসসি ও ১৯৮৪ সালে এইচএসসি পাশ করেন। তার ভাই মজিবুর রহমান চৌধুরী ফরিদপুর-৪ আসনের সংসদ সদস্য।

রাজনৈতিক জীবন
-------------

নূর-ই-আলম চৌধুরী ১৯৯১ সালে ৫ম জাতীয় সংসদের উপ-নির্বাচনে সংসদ সদস্য নির্বাচিত হন ও সংস্কৃতি বিষয়ক মন্ত্রণালয়ের স্থায়ী কমিটির সদস্য হিসেবে দায়িত্ব পালন করেন। তিনি ১৯৯৬ সালের ১২ জুন ৭ম জাতীয় সংসদ নির্বাচনে পুনরায় আওয়ামী লীগের প্রার্থী হিসেবে সংসদ সদস্য নির্বাচিত হন ও গৃহায়ন ও গণপূর্ত মন্ত্রণালয় সংক্রান্ত্র স্থায়ী কমিটির সদস্য হিসেবে দায়িত্ব পালন করেন। ২০০১ সালের ১ অক্টোবর ৮ম জাতীয় সংসদ নির্বাচনে তিনি পুনরায় সংসদ সদস্য নির্বাচিত হন। এই সংসদে তিনি গৃহায়ন ও গণপূর্ত মন্ত্রণালয় এবং খাদ্য ও দুর্যোগ ব্যবস্থাপনা মন্ত্রণালয় সম্পকিত স্থায়ী কমিটির সদস্য হিসেবে দায়িত্ব পালন করেন। তিনি ২০০৮ সালের ২৯ ডিসেম্বর নবম জাতীয় সংসদ নির্বাচনে বাংলাদেশ আওয়ামী লীগের প্রার্থী হিসেবে সংসদ সদস্য নির্বাচিত হন। তিনি এ সংসদে জাতীয় সংসদের হুইপ এবং নৌ-পরিবহন মন্ত্রণালয় সম্পর্কিত স্থায়ী কমিটির সভাপতি ও গৃহায়ন ও গণপূর্ত মন্ত্রণালয় এবং স্থানীয় সরকার, পল্লী উন্নয়ন ও সমবায় মন্ত্রণালয় সম্পর্কিত স্থায়ী কমিটির সদস্য হিসেবে দায়িত্ব পালন করেন। তিনি ২০১৪ সালের ৫ জানুয়ারি দশম জাতীয় সংসদ নির্বাচনে বাংলাদেশ আওয়ামী লীগের প্রার্থী হিসেবে জাতীয় সংসদ সদস্য নির্বাচিত হন। তিনি অনুমিত হিসাব কমিটির সভাপতি, বাংলাদেশ আওয়ামী লীগ সংসদীয় দলের সচিব, সংসদ কমিটি, সংসদীয় সভাপতি এবং বেসরকারী সদস্যদের বিল ও বেসরকারী সদস্যদের সিদ্ধান্ত প্রস্তাব সম্পর্কিত স্থায়ী কমিটির সদস্য হিসেবে দায়িত্ব পালন করেন।

তিনি ইলিয়াস আহম্মেদ চেধৈুরী ডিগ্রি কলেজের প্রতিষ্ঠাতা সভাপতি এবং নূরুল আমিন কলেজের সভাপতি হিসেবে দায়িত্ব পালন করছেন। তিনি শেখ ফজিলাতুন নেছা উচ্চ বিদ্যালয় এর পরিচালনা পরিষদের সভাপতি। তিনি অভ্যনত্মরীণ নৌ-পরিবহন মালিক সমিতি গ্রুপের সাবেক সভাপতি ছিলেন। তিনি গোপালগঞ্জ বঙ্গবন্ধু বিজ্ঞান ও প্রযুক্তি বিশ্ববিদ্যালয়ের রিজেন্ট বোর্ডের সদস্য।

পারিবারিক জীবন
--------------

নূর-ই-আলম চৌধুরী স্ত্রীর নাম জিনাত পারভীন চৌধুরী। তিনি চার কন্যা ও এক পুত্র সন্তানের পিতা।

তথ্যসূত্র
---------

1. ↑  মাদারীপুর-১, নূর-ই-আলম চৌধুরী। "Constituency 218\_10th\_Bn"। *www.parliament.gov.bd*। ২০১৯-০১-১৬ তারিখে মূল থেকে আর্কাইভ করা। সংগ্রহের তারিখ ২০১৮-০৭-০৪।
**হাজেরা মাহতাব** (জন্ম: ২২ সেপ্টেম্বর ১৯৪১) একজন বাংলাদেশি অধ্যাপক এবং হরমোন বিশেষজ্ঞ। তিনি বাংলাদেশ ইউনিভার্সিটি অব হেল্‌থ সায়েন্সেস-এর বোর্ড অব ট্রাস্টি সদস্য হিসেবে দায়িত্ব পালন করছেন। এছাড়াও তিনি বাংলাদেশ ফলিত পুষ্টি গবেষণা ও প্রশিক্ষণ ইনস্টিটিউটের পরিচালক হিসেবেও দায়িত্ব পালন করেছেন। ১৯৯৮ সালে বাংলাদেশ বিজ্ঞান একাডেমী তাকে ফেলোশীপ প্রদান করে।

জীবনী
-----

হাজেরা ১৯৪১ সালের ২২ সেপ্টেম্বর অবিভক্ত বাংলার কলকাতায় জন্মগ্রহণ করেন। তিনি ১৯৫৬ সালে সিনিয়র ক্যামব্রিজ পরীক্ষায় প্রথম শ্রেণীতে উত্তীর্ণ হন। ১৯৫৯ সালে সালে ঢাকা বিশ্ববিদ্যালয়ের অধীন মাধ্যমিক ও ১৯৬৪ সালে লিভারপুল বিশ্ববিদ্যালয় থেকে স্নাতক সম্পন্ন করেন। পরবর্তীতে ১৯৬৫ সালে একই বিশ্ববিদ্যালয় থেকে ট্রপিক্যাল মেডিসিন অ্যান্ড হাইজিন বিষয়ে ডিপ্লোমা, ১৯৭০ সালে পাকিস্তানের কলেজ অব ফিজিশিয়ানস অ্যান্ড সার্জনস থেকে মেডিসিনে এফসিপিএস এবং যুক্তরাজ্যের এডিনবার্গের রয়্যাল কলেজ অব ফিজিশিয়ানস থেকে ১৯৯৮ সালে এফআরসিপি অর্জন করেন। কর্মজীবনে তিনি জাতীয় বক্ষব্যাধি ইনস্টিটিউট ও হাসপাতালের সহযোগী অধ্যাপক এবং ১৯৯০ থেকে ১৯৯৮ সাল পর্যন্ত স্যার সলিমুল্লাহ মেডিকেল কলেজে মেডিসিনের অধ্যাপক ছিলেন। ১৯৯৮ সালের ২১ সেপ্টেম্বর ময়মনসিংহ মেডিকেল কলেজের অধ্যাপক হিসেবে সরকারি চাকুরী থেকে অবসর গ্রহণ করেন।

তথ্যসূত্র
---------

1. ↑  "Board Of Trustees"। *বাংলাদেশ ইউনিভার্সিটি অব হেল্‌থ সায়েন্সেস* (ইংরেজি ভাষায়)। সংগ্রহের তারিখ ২১ অক্টোবর ২০২৩।
2. ↑  "বারটান এর প্রাক্তন নির্বাহী প্রধানগণের নামের তালিকা"। *birtan.gov.bd*। সংগ্রহের তারিখ ২১ অক্টোবর ২০২৩।
3. ↑  "Foundation Fellow - Bangladesh Academy of Sciences"। *www.bas.org.bd* (ইংরেজি ভাষায়)। সংগ্রহের তারিখ ২১ অক্টোবর ২০২৩।
4. 1 2  "Fellow Details - Bangladesh Academy of Sciences"। *www.bas.org.bd* (ইংরেজি ভাষায়)। সংগ্রহের তারিখ ২১ অক্টোবর ২০২৩।
মুহাম্মদ **মুশতাক কাদরি** আত্তারি (উর্দু: محمد مشتاق قادری عطاری‎‎) একজন পাকিস্তানি ধর্মপ্রচারক ও কবি (নাত খাওয়ান) ছিলেন।

পূর্বের জীবন
------------

মুশতাক কাদরি ১৩৮৬ হিজরিতে রমজান মাসের ১৮ তারিখ জন্মগ্রহণ করেন। তার পিতার নাম আখলাক আহমাদ। করাচিতে স্থানান্তরিত হওয়ার আগে, তিনি ফয়সালবাদেও কিছুদিন ছিলেন। 

১৯৯১ সালে মুশতাক কাদরি বিয়ে করেন, তার বিয়েতে কাজীর দায়িত্ব পালন করেন তার ওস্তাদ মুহাম্মদ ইলিয়াস কাদরি।

ধর্মীয় প্রভাব
--------------

মুশতাক কাদরির আত্তারি মাওলানা মুহাম্মদ ইলিয়াস কাদরির শিষ্য ছিলেন, যিনি অরাজনৈতিক ইসলামী আন্দোলন দাওয়াত-ই-ইসলামীর প্রধান।

১৯৮৬ সালে মুশতাক কাদরি সিলসিলা কাদরিয়ার কাছে *বায়াত* গ্রহণ করেন। তিনি নিজেও ওয়াইস কাদরির একজন ওস্তাদ বলে গণ্য হন।

ধর্মীয় অবস্থান
---------------

প্রথমে কাদরি করাচির ওরাঙ্গির মদিনা মসজিদের ইমাম ছিলেন। ১৯৯৫ সাল থেকে তার মৃত্যু পর্যন্ত, তিনি জামিয়া মসজিদ কানজ-উল-ইমানের (বাবরি চক, করাচি, পাকিস্তান) একজন বক্তা ও ইমাম হিশেবে তিনি দায়িত্ব পালন করেন। তিনি আল-কুরআনের আট জুজ মুখস্থ করেন, একই সাতে তিনি ছিলেন একজন *কারি*। সরকারের একজন নিরীক্ষক হিশেবে তিনি অনেকবছর কাজ করেন। তিনি জামিয়াত-উল-মদিনা (সাবজ বাজার, করাচি, পাকিস্তান) এ দীর্ঘদিন ইংরেজি ভাষা পড়িয়েছেন। তিনি চারবার হজ করেন ও মদিনায় ভ্রমণ করেন। 

২০০০ সালে করাচির নিগরান (দাওয়াত-এ-ইসলামির কাজের প্রধান) হিশেবে নিয়োগ পান। অই বছরের অক্টোবরে তিনি মারকাজি মজলিস-এ-শুরার (দাওয়াত-ই-ইসলামির কেন্দ্রীয় কার্যালয়) নিগরান হিশেবে দায়িত্ব পান।

দাওয়াত-ই-ইসলামির প্রতি তার ত্যাগের জন্য তাকে "আত্তার কা পিয়ারা" উপাধি দেয়া হয়।

অবাণিজ্যিকীকরণ
--------------

মুশতাক আত্তারি নাত কবিতা আবৃত্তির জন্য কখনও কোন অর্থ নেননি। রেকর্ডিং কোম্পানি তাকে উপযুক্ত অর্থ প্রদান করার কথা বললেও, তিনি না করে দেন। আবৃত্তির জন্য তিনি কখনও টেক্সি ভাড়া বা গাড়িও নিবেন না।

মৃত্যু
------

জীবনের শেষের দিকে মুশতাক কাদরি কণ্ঠ ও বুকের ক্যান্সারে ভুগেন এবং আর কথা বলতে পারেননি।  তখন যুক্ত আরব আমিরাতে থাকা তার ওস্তাদ ইলিয়াস আত্তার কাদরি তাকে ফোন করে ছয়টি কালেমা পড়তে বললে, বিস্ময়কর ভাবে তিনি তা করতে সমর্থ হন। ২৯ শাবান ১৪২৩ হিজরিতে তিনি করাচিতে মৃত্যুবরণ করেন। 

তার মৃত্যুর খবর শুনে মুহাম্মদ ইলিয়াস আত্তার কাদরি সাথে সাথে করাচিতে ফিরে আসেন। তারা জানাজা নিশতার পার্ক, করাচিতে অনুষ্ঠিত হয়।

তথ্যসূত্র
---------

1. 1 2  মুশতাক কাদরির বিশদ পরিচয়  ওয়েব্যাক মেশিনে আর্কাইভকৃত ৭ ডিসেম্বর ২০১৮ তারিখে ziaetaiba.com ওয়েবসাইট, ১৯ মে ২০১৬ প্রকাশিত, সংগ্রহের তারিখ ৬ ডিসেম্বর ২০১৮
2. 1 2 3  
	* উর্দু ভাষায় মুশতাক কাদরি (আত্তার কা পেয়ারা)-এর প্রোফাইল   ওয়েব্যাক মেশিনে আর্কাইভকৃত ২২ মার্চ ২০০৯ তারিখে
3. 1 2  hamariweb.com ওয়েবসাইটে মুশতাক কাদরির প্রোফাইল, সংগ্রহের তারিখ ৬ ডিসেম্বর ২০১৮
4. 1 2 3  حاجى مشتاق قادری عطارى, FaizaneAttar.net এ মুশতাক কাদরির প্রোফাইল (উর্দু ভাষায়)  ওয়েব্যাক মেশিনে আর্কাইভকৃত ১৮ ডিসেম্বর ২০১৯ তারিখে সংগ্রহের তারিখ ৬ ডিসেম্বর ২০১৮

বহিঃসংযোগ
---------

* DawateIslami.net-এ হাজী মুহাম্মদ মুশতাক আত্তারি কাদরির নাত
* FaizaneAttar.net-এ হাজী মুশতাক আত্তারির সম্পর্কে বইসমূহ  ওয়েব্যাক মেশিনে আর্কাইভকৃত ১৮ ডিসেম্বর ২০১৯ তারিখে।
**যগেন্দ্র ডাকসন পাসলাস** (ইংরেজি: Duckson Puslas; জন্ম: ৪ এপ্রিল ১৯৯০; **ডাকসন পাসলাস** নামে সুপরিচিত) হলেন একজন শ্রীলঙ্কান পেশাদার ফুটবল খেলোয়াড়। তিনি বর্তমানে শ্রীলঙ্কান ক্লাব নিউ ইয়াং'স এবং শ্রীলঙ্কা জাতীয় দলের হয়ে রক্ষণভাগের খেলোয়াড় হিসেবে খেলেন। তিনি মূলত কেন্দ্রীয় রক্ষণভাগের খেলোয়াড় হিসেবে খেললেও মাঝেমধ্যে রক্ষণাত্মক মধ্যমাঠের খেলোয়াড় হিসেবে খেলেন।

শ্রীলঙ্কান ক্লাব নিউ ইয়াং'সের হয়ে খেলার মাধ্যমে তিনি তার জ্যেষ্ঠ পর্যায়ের খেলোয়াড়ি জীবন শুরু করেছেন; নিউ ইয়াং'সের হয়ে মাত্র মৌসুমে অতিবাহিত করার পর ২০১৮–১৯ মৌসুমে তিনি কলম্বোয় যোগদান করেছেন। কলম্বোয় মাত্র ১ মৌসুম অতিবাহিত করার পর নিউ ইয়াং'সের সাথে চুক্তি স্বাক্ষর করেছেন। পরবর্তীকালে, তিনি ট্রাস্ট অ্যান্ড কেয়ারের হয়ে খেলেছেন। ২০২১–২২ মৌসুমে, তিনি ট্রাস্ট অ্যান্ড কেয়ার হতে নিউ ইয়াং'সে যোগদান করেছেন।

২০১৮ সালে, পাসলাস শ্রীলঙ্কার হয়ে আন্তর্জাতিক পর্যায়ে অভিষেক করেছেন; শ্রীলঙ্কার জার্সি গায়ে তিনি এপর্যন্ত ১৫ ম্যাচে অংশগ্রহণ করেছেন।

প্রারম্ভিক জীবন
---------------

যগেন্দ্র ডাকসন পাসলাস ১৯৯০ সালের ৪ঠা এপ্রিল তারিখে শ্রীলঙ্কার মান্নারে জন্মগ্রহণ করেছেন এবং সেখানেই তার শৈশব অতিবাহিত করেছেন।

আন্তর্জাতিক ফুটবল
-----------------

২০১৮ সালের ৫ই সেপ্টেম্বর তারিখে, মাত্র ২৮ বছর ৫ মাস ১ দিন বয়সে, উভয় পায়ে ফুটবল খেলায় পারদর্শী পাসলাস ভারতের বিরুদ্ধে অনুষ্ঠিত ২০১৮ সাফ চ্যাম্পিয়নশিপের ম্যাচে অংশগ্রহণ করার মাধ্যমে আন্তর্জাতিক ফুটবলে শ্রীলঙ্কার হয়ে অভিষেক করেছেন। তিনি উক্ত ম্যাচের মূল একাদশে অন্তর্ভুক্ত ছিলেন; ম্যাচে তিনি ৪ নম্বর জার্সি পরিধান করে কেন্দ্রীয় রক্ষণভাগের খেলোয়াড় হিসেবে খেলেছিলেন। ম্যাচটি ভারত ২–০ গোলের ব্যবধানে জয়লাভ করেছিল। শ্রীলঙ্কার হয়ে অভিষেকের বছরে পাসলাস সর্বমোট ৩ ম্যাচে অংশগ্রহণ করেছেন।

পরিসংখ্যান
----------

### আন্তর্জাতিক

*১০ সেপ্টেম্বর ২০২১ পর্যন্ত হালনাগাদকৃত।*

| দল | সাল | ম্যাচ | গোল |
| --- | --- | --- | --- |
| শ্রীলঙ্কা | ২০১৮ | ৩ | ০ |
| ২০১৯ | ১০ | ০ |
| ২০২১ | ২ | ০ |
| সর্বমোট | ম্যাচ | ০ |

তথ্যসূত্র
---------

1. ↑  "India vs. Sri Lanka - 5 September 2018"। *Soccerway*। ৫ সেপ্টেম্বর ২০১৮। সংগ্রহের তারিখ ১০ সেপ্টেম্বর ২০২১।
2. ↑  "India - Sri Lanka 2:0 (Friendlies 2018, September)"। *worldfootball.net*। ২৭ নভেম্বর ২০২০। সংগ্রহের তারিখ ১০ সেপ্টেম্বর ২০২১।
3. ↑  "India - Sri Lanka, Sep 5, 2018 - Match sheet"। *Transfermarkt* (ইংরেজি ভাষায়)। ৫ সেপ্টেম্বর ২০১৮। সংগ্রহের তারিখ ১০ সেপ্টেম্বর ২০২১।
4. ↑  Strack-Zimmermann, Benjamin (৫ সেপ্টেম্বর ২০১৮)। "India vs. Sri Lanka (2:0)"। *National Football Teams*। সংগ্রহের তারিখ ১০ সেপ্টেম্বর ২০২১।

বহিঃসংযোগ
---------

* শ্রীলঙ্কা প্রবেশদ্বার
* ফুটবল প্রবেশদ্বার
* জীবনী প্রবেশদ্বার

* সকারওয়েতে ডাকসন পাসলাস (ইংরেজি) উইকিউপাত্তে এটি সম্পাদনা করুন
* ট্রান্সফারমার্কেটে ডাকসন পাসলাস (ইংরেজি) উইকিউপাত্তে এটি সম্পাদনা করুন
* ওয়ার্ল্ডফুটবল.নেটে ডাকসন পাসলাস (ইংরেজি) উইকিউপাত্তে এটি সম্পাদনা করুন
* ইএসপিএন এফসিতে ডাকসন পাসলাস (ইংরেজি) উইকিউপাত্তে এটি সম্পাদনা করুন
* ন্যাশনাল-ফুটবল-টিমস.কমে ডাকসন পাসলাস (ইংরেজি) উইকিউপাত্তে এটি সম্পাদনা করুন
**সাদ আব্দুল্লাহ আল শাইব** (আরবি: سعد الشيب‎; জন্ম: ১৯ ফেব্রুয়ারি ১৯৯০; **সাদ আল শাইব** নামে সুপরিচিত) হলেন একজন কাতারি পেশাদার ফুটবল খেলোয়াড়। তিনি বর্তমানে কাতারের পেশাদার ফুটবল লিগের শীর্ষ স্তর কাতার স্টার্স লিগের ক্লাব আল সাদ এবং কাতার জাতীয় দলের হয়ে গোলরক্ষক হিসেবে খেলেন।

২০০২–০৩ মৌসুমে, কাতারি ফুটবল ক্লাব আল সাদের যুব পর্যায়ের হয়ে খেলার মাধ্যমে সাদ ফুটবল জগতে প্রবেশ করেছেন এবং এই দলের হয়ে খেলার মাধ্যমেই তিনি ফুটবল খেলায় বিকশিত হয়েছেন। ২০০৮–০৯ মৌসুমে, কাতারি ক্লাব আল সাদের হয়ে খেলার মাধ্যমে তিনি তার জ্যেষ্ঠ পর্যায়ের খেলোয়াড়ি জীবন শুরু করেছেন।

সাদ ২০০৯ সালে কাতারের হয়ে আন্তর্জাতিক পর্যায়ে অভিষেক করেছেন; কাতারের জার্সি গায়ে তিনি এপর্যন্ত ৭৮ ম্যাচে অংশগ্রহণ করেছেন।

প্রারম্ভিক জীবন
---------------

সাদ আব্দুল্লাহ আল শাইব ১৯৯০ সালের ১৯শে ফেব্রুয়ারি তারিখে কাতারের দোহায় জন্মগ্রহণ করেছেন এবং সেখানেই তার শৈশব অতিবাহিত করেছেন।

আন্তর্জাতিক ফুটবল
-----------------

২০০৯ সালের ৩০শে ডিসেম্বর তারিখে, ১৯ বছর, ১০ মাস ও ১১ দিন বয়সে, ডান পায়ে ফুটবল খেলায় পারদর্শী সাদ উত্তর কোরিয়ার বিরুদ্ধে অনুষ্ঠিত প্রীতি ম্যাচে অংশগ্রহণ করার মাধ্যমে আন্তর্জাতিক ফুটবলে কাতারের হয়ে অভিষেক করেছেন। তিনি উক্ত ম্যাচের মূল একাদশে অন্তর্ভুক্ত ছিলেন; ম্যাচটি উত্তর কোরিয়া ০–১ গোলের ব্যবধানে জয়লাভ করেছিল। কাতারের হয়ে অভিষেকের বছরে সাদ মাত্র ১ ম্যাচে অংশগ্রহণ করেছেন।

পরিসংখ্যান
----------

### আন্তর্জাতিক

*২০ মার্চ ২০২২ পর্যন্ত হালনাগাদকৃত।*

| দল | সাল | ম্যাচ | গোল |
| --- | --- | --- | --- |
| কাতার | ২০০৯ | ১ | ০ |
| ২০১০ | ৪ | ০ |
| ২০১৩ | ৯ | ০ |
| ২০১৪ | ৬ | ০ |
| ২০১৫ | ১ | ০ |
| ২০১৬ | ৬ | ০ |
| ২০১৭ | ১৪ | ০ |
| ২০১৮ | ৪ | ০ |
| ২০১৯ | ২০ | ০ |
| ২০২০ | ১ | ০ |
| ২০২১ | ১২ | ০ |
| সর্বমোট | ৭৮ | ০ |

তথ্যসূত্র
---------

1. ↑  "Qatar vs. Korea DPR - 30 December 2009"। *Soccerway*। ৩০ ডিসেম্বর ২০০৯। সংগ্রহের তারিখ ১৭ নভেম্বর ২০২১।
2. ↑  Strack-Zimmermann, Benjamin (৩০ ডিসেম্বর ২০০৯)। "Qatar vs. North Korea (0:1)"। *National Football Teams*। সংগ্রহের তারিখ ১৭ নভেম্বর ২০২১।

বহিঃসংযোগ
---------

* সাদ আল শাইব – উয়েফা প্রতিযোগিতার রেকর্ড (আর্কাইভ) (ইংরেজি) উইকিউপাত্তে এটি সম্পাদনা করুন
* সকারওয়েতে সাদ আল শাইব (ইংরেজি) উইকিউপাত্তে এটি সম্পাদনা করুন
* সকারবেসে সাদ আল শাইব (ইংরেজি) উইকিউপাত্তে এটি সম্পাদনা করুন
* ট্রান্সফারমার্কেটে সাদ আল শাইব (ইংরেজি) উইকিউপাত্তে এটি সম্পাদনা করুন
* ওয়ার্ল্ডফুটবল.নেটে সাদ আল শাইব (ইংরেজি) উইকিউপাত্তে এটি সম্পাদনা করুন
* ইএসপিএন এফসিতে সাদ আল শাইব (ইংরেজি) উইকিউপাত্তে এটি সম্পাদনা করুন
* ন্যাশনাল-ফুটবল-টিমস.কমে সাদ আল শাইব (ইংরেজি) উইকিউপাত্তে এটি সম্পাদনা করুন
সেলিমা সুলতান বেগম (২৩ ফেব্রুয়ারি ১৫৩৯ - ২ জানুয়ারি ১৬১৩) ছিলেন মুঘল সম্রাট আকবরের তৃতীয় স্ত্রী এবং প্রধান সহধর্মিণী এবং বাবরের নাতনি।

সেলিমা ছিলেন আকবরের ফুফু গুলরুখ বেগম এবং তার স্বামী কনৌজের ভাইসরয় নুরুদ্দিন মুহাম্মদ মির্জার কন্যা। প্রথমে আকবরের সেনাপতি বৈরাম খানের সাথে তাঁর বিয়ে দেন মামা হুমায়ুন। বৈরাম খান ছিলেন হুমায়ুনের সবচেয়ে বিশ্বস্ত ও শ্রদ্ধেয় সভাসদ, যার উপঢৌকণ হিসেবে সম্ভবত বৈরাম খানের সাথে সেলিমার এই বিয়ে দেন। আকবর তৃতীয় মুঘল সম্রাট হিসাবে হুমায়ুনের স্থলাভিষিক্ত হওয়ার পরে ১৫৫৭ সালে বিয়ে করেছিলেন সেলিমা-বৈরাম দম্পতি, যাদের বয়সের পার্থক্য ছিল আনুমানিক চল্লিশ বছর। যদিও, ১৫৬১ সালে আফগানদের একটি দল দ্বারা বৈরাম খানকে নিহত হওয়া পর্যন্ত তাঁদের মাত্র তিন বছরের স্বল্প সময়ের দাম্পত্য জীবনে কোন সন্তানের জন্ম হয়নি। বৈরাম খানের মৃত্যুর পর, সেলিমা পরবর্তীকালে তার প্রথম চাচাতো ভাই আকবরের সাথে বিবাহ বন্ধনে আবদ্ধ হন। যদিও সেলিমা তাঁর উভয় বিবাহেই কোন সন্তানের জন্ম দেননি, তবে তিনি প্রথম কয়েক বছর আকবরের দ্বিতীয় পুত্র মুরাদ মির্জাকে বড় করেন।

সেলিমা আকবরের তিন প্রধান সহধর্মিনীর একজন ছিলেন এবং তাঁর স্বামী ও আকবরের ছেলে জাহাঙ্গীরের উপর অনেক প্রভাব বিস্তার করেছিলেন। হেনরি বেভারীজের বর্ণনা অনুযায়ী, তাকে আকবরের মুসলিম হারেমের দায়িত্ব দেওয়া হয়েছিল। তিনি তাঁর স্বামীর শাসনামলে এবং তাঁর উত্তরসূরির (জাহাঙ্গীর) রাজত্বকালে মুঘল দরবারে ব্যাপকভাবে রাজনৈতিক প্রভাব বিস্তার করেছিলেন।

তবে তাঁর নাম ইতিহাসে একজন পাঠক, কবি হিসেবে আবির্ভূত হয়েছে, যিনি মাখফি ছদ্মনামে লিখেছেন এবং জাহাঙ্গীরের ক্ষমার জন্য আকবরের কাছে আবেদন করেছেন। তিনি তাঁর বুদ্ধিমত্তার জন্য খাদিজা-উজ-জামানি (আলোচিত যুগের 'খাদিজা') নামে পরিচিত ছিলেন।

পরিবার এবং বংশ
--------------

আকবরের ফুফু গুলরুখ বেগম এবং তাঁর স্বামী কনৌজের ভাইসরয় নুরুদ্দিন মুহাম্মদ মির্জার কন্যা ছিলেন সেলিমা। তার পিতা ছিলেন খাজা হাসান নকশবন্দীর নাতি এবং বিশিষ্ট নকশবন্দী খাজাদের বংশধর। এরা অত্যন্ত সম্মানিত ছিল এবং তিমুরিদ সাম্রাজ্যের সুলতান আবু সাঈদ মির্জার সাথে তার পুত্র সুলতান মাহমুদ মির্জার সাথে বংশীয়ভাবে সম্পর্কযুক্ত ছিল।

শিক্ষা এবং কৃতিত্ব
------------------

বৈরাম খানের সাথে বিবাহ (১৫৫৭-১৫৬১)
----------------------------------

আকবরের সাথে বিবাহ (১৫৬১-১৬০৫)
-----------------------------

মুঘল দরবারে রাজনৈতিক প্রভাব
---------------------------

মৃত্যু
------

জনপ্রিয় সংস্কৃতিতে
-------------------

গ্রন্থপঞ্জি
-----------

তথ্যসূত্র
---------

1. ↑  Manoharlal, Munshiram (১৯৬৮)। *The Tūzuk-i-Jahāngīrī or Memoirs of Jāhāngīr*। The University of Virginia। পৃষ্ঠা ২৩২।
**মোঃ আব্দুল ওদুদ** চাঁপাইনবাবগঞ্জ সদর উপজেলায় জন্মগ্রহণকারী বাংলাদেশের রাজনীতিবিদ। তিনি বাংলাদেশের জাতীয় সংসদের নির্বাচনী এলাকা চাঁপাইনবাবগঞ্জ-৩ এর বর্তমান সংসদ সদস্য।

প্রারম্ভিক জীবন
---------------

তিনি ১৯৬৪ সালের ১ জানুয়ারি চাঁপাইনবাবগঞ্জ সদর উপজেলার চক-আলমপুর গ্রামের এক সম্ভ্রান্ত পরিবারে জন্মগ্রহণ করেন। তার পিতা মোঃ আব্দুল লতিফ বিশ্বাস এবং মাতা মোসাম্মাৎ জেবুন নেসা। পাঁচ বোন ও তিন ভাইয়ের মধ্যে আব্দুল ওদুদ পিতা-মাতার সর্বকনিষ্ঠ সন্তান। বাল্যজীবনে তিনি ছিলেন একজন ভালো ফুটবল খেলোয়াড়। ঐতিহ্যবাহী মহারাজপুর প্রাথমিক বিদ্যালয় থেকে তিনি প্রাথমিক শিক্ষা সমাপ্ত করে রাজশাহী শিরোইল উচ্চ বিদ্যালয়ে ষষ্ঠ শ্রেণীতে ভর্তি হন। সেই সময় রাজনৈতিক কারণে তিনি একবার কারাবরণও করেন। এতে তার পড়ালেখার ক্ষতিও হয়। তবুও থেমে থাকেননি, পূনরায় দশম শ্রেণীতে ভর্তি হয়ে মহারাজপুর উচ্চ বিদ্যালয় থেকে ১৯৭৮ সালে এস.এস.সি পরীক্ষা দেন।

তিনি বিবাহিত। স্ত্রীর নাম মোসাম্মাৎ মজির্না ওদুদ। তিনি তিন সন্তানের জনক।

রাজনৈতিক জীবন
-------------

বর্তমানে তিনি বাংলাদেশ আওয়ামী লীগ-এর চাঁপাইনবাবগঞ্জ জেলা শাখার সাধারণ সম্পাদক। ২০০৮ সালে অনুষ্ঠিত জাতীয় সংসদ নির্বাচনে তিনি বাংলাদেশ আওয়ামী লীগের মনোনোয়ন লাভ করেন এবং জাতীয় সংসদের ৪৫নং আসন চাঁপাইনবাবগঞ্জ-৩ থেকে জয়লাভ করেন। তিনি ২০১৪ সালের জাতীয় নির্বাচনে প্রতিদ্বন্দ্বীতাহীন হিসেবে দ্বিতীয়বারের মতো সংসদ সদস্য নির্বাচিত হন। ২০১৮ সালের একাদশ জাতীয় সংসদ নির্বাচনে আওয়ামী লীগের মনোনয়নে নৌকার পক্ষে পুনরায় প্রতিদ্বন্দিতা করেন। কিন্তু একাদশ জাতীয় সংসদ নির্বাচনে বাংলাদেশ জাতীয়বাদী দল (বিএনপি) এর মনোনীত ধানের শীষের পদপ্রার্থী মোঃ হারুনুর রশিদের কাছে পরাজিত হন। দলীয় সিদ্ধান্তে প্রায় চার বছর পর মোঃ হারুনুর রশিদ এবং অন্যান্য বিএনপি সাংসদরা পদত্যাগ করলে পহেলা ফেব্রুয়ারী, ২০২৩ একাদশ জাতীয় সংসদ উপনির্বাচন অনুষ্ঠিত হয়। এই উপনির্বাচনেও তিনি আওয়ামী লীগের মনোনয়নে নিকটতম প্রতিদ্বন্দী ও স্বতন্ত্র প্রার্থী মোঃ সামিউল হক লিটন কে পরাজিত করে পুনরায় সংসদ সদস্য নির্বাচিত হন।

তথ্যসূত্র
---------

1. ↑  "Constituency 45\_10th\_En"। বাংলাদেশ সংসদ। ২০১৮-১২-৩১ তারিখে মূল থেকে আর্কাইভ করা। সংগ্রহের তারিখ ২০১৬-০৩-৩১।
গুগল ডক্স অ্যান্ড্রয়েডের জন্য বিনামূল্যে সফ্টওয়্যার ব্যবহার করতে পারে
**তৈরি সফটওয়্যার** (ইংরেজি: Off-the-shelf software) হল জনসাধারণের জন্য উন্মুক্ত বাজার থেকে কিনে তাৎক্ষণিকভাবে ব্যবহারযোগ্য সফটওয়্যার, অ্যাপ্লিকেশন বা প্রোগ্রামসমষ্টি যা বিভিন্ন ব্যবসার কাজে খাপ খাইয়ে নিয়ে কাজ চালানো সম্ভব। এগুলি সাধারণত বিপুল পরিমাণে উৎপাদিত হয় এবং ফলে এদের প্রাথমিক দামও তুলনামূলকভাবে অনেক কম। এগুলি সাধারণত ব্যবহারকারী-বান্ধব হয়ে থাকে, ফলে এগুলি সহজেই ব্যবহারযোগ্য। এগুলিকে কম্পিউটার যন্ত্রে অন্তর্স্থাপন (ইনস্টলেশন) করার আগে চাহিদামাফিক পরিবর্তন বা উন্নয়ন করার অবকাশ থাকে না। অন্যদিকে চাহিদামাফিক সফটওয়্যারগুলির দাম অনেক বেশি পড়ে। এগুলি নির্মাতা প্রতিষ্ঠানগুলি রক্ষণাবেক্ষণমূলক সেবাও প্রদান করে থাকে। তাই বিনিয়োগের ঝুঁকি এড়াতে বড় বড় ব্যবসা প্রতিষ্ঠানগুলি সাধারণত তৈরি সফটওয়্যার ক্রয় করে থাকে।

তবে তৈরি সফটওয়্যারগুলি ক্রয় করা বা ভাড়া নেবার জন্য বিক্রেতার বা নির্মাতার যে অনুমোদন (লাইসেন্স) লাগে, তার জন্য ও পরবর্তীতে এটিকে রক্ষণাবেক্ষণের জন্য বারংবার অতিরিক্ত অর্থ বা ফি পরিশোধ করতে হতে পারে, যেগুলি তৈরি সফটওয়্যারের সামগ্রিক খরচ বাড়িয়ে দেয়। তৈরি সফটওয়্যারে কোনও পরিবর্তন সাধন করলে এর মেরামতের নিশ্চয়তা বা ওয়ারেন্টি বাতিল হয়ে যেতে পারে। গ্রাহকের বা ক্রেতার ব্যবসার বিবর্তনের সাথে সাথে তৈরি সফটওয়্যারের পরিবর্তন আনা সম্ভব হয় না। বরং উলটো 
কোনও তৈরি সফটওয়্যার নির্মাতা তার পণ্যটিতে এমন পরিবর্তন বা "আপগ্রেড" (উন্নততর সংস্করণ) আনতে পারেন, যা হয়ত নির্দিষ্ট গ্রাহকের কাছে অপ্রয়োজনীয়, এবং গ্রাহককে এই নতুন সংস্করণের জন্য অতিরিক্ত ফি দিতে হতে পারে এবং অনেক উপাত্ত স্থানান্তর করতে হতে পারে, যা কষ্টসাধ্য, খরুচে ও সময়ক্ষেপণকারী। তৈরি সফটওয়্যারগুলি বিভিন্ন ধরনের ব্যবসা প্রতিষ্ঠানের বিভিন্ন ধরনের চাহিদার কথা মাথায় রেখে বানানো হয় বলে এগুলিতে বহু ডজন ফিচার বা বৈশিষ্ট্য থাকে, যেগুলি হয়ত কোনও নির্দিষ্ট ব্যবসা প্রতিষ্ঠানের কোনও কাজেই লাগে না।

মার্কিন যুক্তরাষ্ট্রে তৈরি সফটওয়্যার (বা কম্পিউটার সেবা এমনকি হার্ডওয়্যার) ধরনের সামগ্রীগুলিকে "কমার্শিয়াল অফ-দ্য-শেলফ" (Commercial off-the-shelf বা সংক্ষেপে COTS) অর্থাৎ "বাণিজ্যিকভাবে লভ্য তৈরি দ্রব্য" বলা হয় এবং এগুলির উপর কেন্দ্রীয় সরকারের নীতিমালা থাকে। মাইক্রোসফট উইন্ডোজ বা অ্যান্টিভাইরাস সফটওয়্যার হল এ ধরনের তৈরি সফটওয়্যারের উদাহরণ।

যদি কোনও বাণিজ্যিকভাবে লভ্য তৈরি সফটওয়্যারে এর ক্রেতা বা গ্রাহক তার প্রয়োজনমাফিক পরিবর্তন সাধন করিয়ে নেন, তাহলে সেটিকে মার্কিনী ইংরেজি পরিভাষায় "মডিফাইড অফ-দ্য-শেলফ" (Modified off-the-shelf) অর্থাৎ "পরিবর্তিত তৈরি সফটওয়্যার" নামে ডাকা হয়। এক্ষেত্রে সফটওয়্যার রক্ষণাবেক্ষণের দায়িত্ব ক্রেতার উপর বর্তায়।

তথ্যসূত্র
---------

1. ↑  McKinney, Dorothy "Impact of Commercial Off-The-Shelf (COTS) Software and Technology on Systems Engineering"  ওয়েব্যাক মেশিনে আর্কাইভকৃত ৩১ জুলাই ২০২০ তারিখে, *Presentation to INCOSE Chapters*, August 2001. Accessed January 28, 2009.
2. ↑  "2.101 Definitions", *U.S. Federal Acquisition Regulations*, ২০১৭-০১-৩০ তারিখে মূল থেকে আর্কাইভ করা, সংগ্রহের তারিখ ২০১৭-০২-০১ উদ্ধৃতি টেমপ্লেট ইংরেজি প্যারামিটার ব্যবহার করেছে (link)

আরও দেখুন
---------

* চাহিদামাফিক সফটওয়্যার (ইংরেজি Custom software *কাস্টম সফটওয়্যার*)
* মুক্ত সফটওয়্যার (ইংরেজি Free Software *ফ্রি সফটওয়্যার*)
* বিনামূল্যের সফটওয়্যার (ইংরেজি Freeware *ফ্রিওয়্যার*)
**আব্দুল্লাহ আল ইসলাম জ্যাকব** (জন্মঃ ২১ ডিসেম্বর ১৯৭২) হলেন বাংলাদেশের একজন রাজনীতিবিদ ও নির্বাচিত একাদশ জাতীয় সংসদ সদস্য।

জন্ম
----

জ্যাকব ১৯৭২ সালের ২১ ডিসেম্বর ভোলা জেলার চরফ্যাশনের জিন্নাগড় ইউনিয়ন এ জন্মগ্রহণ করেন। তার পিতা এম. এম. নজরুল ইসলাম এবং মাতা বেগম রহিমা ইসলাম। তার পিতা একাধিকবার নির্বাচিত জাতীয় সংসদ সদস্য এবং চরফ্যাশন মহাবিদ্যালয়ের প্রতিষ্ঠাতা অধ্যক্ষ ছিলেন।

শিক্ষা
------

তিনি রাষ্ট্রবিজ্ঞানে এমএসএস ডিগ্রী অর্জন করেন।

জাতীয় সংসদ নির্বাচন
--------------------

জনাব জ্যাকব ২০১৪-এ অণুষ্ঠেয় দশম জাতীয় সংসদ নির্বাচনে ১১৮ ভোলা-৪ থেকে ২য় বারের মত সংসদ সদস্য নির্বাচিত হন। তিনি ১২ জানুয়ারি ২০১৪ তারিখে গণপ্রজাতন্ত্রী বাংলাদেশ সরকারের মাননীয় উপমন্ত্রী হিসেবে শপথ নেন এবং পানি সম্পদ মন্ত্রণালয়ের দায়িত্বপ্রাপ্ত হন। পরবর্তীতে তিনি ২৬ ফেব্রুয়ারি ২০১৪ তারিখে পরিবেশ ও বন মন্ত্রণালয়ের উপমন্ত্রীর দায়িত্ব গ্রহণ করেন এবং অদ্যাবধি উক্ত দায়িত্ব পালন করছেন। তিনি নবম জাতীয় সংসদেরও সদস্য ছিলেন। উক্ত সংসদে তিনি পানি সম্পদ মন্ত্রণালয় এবং বিদ্যুৎ, জ্বালানী ও খনিজ সম্পদ মন্ত্রণালয় সম্পর্কিত সংসদীয় স্থায়ী কমিটির সদস্য হিসেবে দায়িত্ব পালন করেন। ২০১৮ সালে একাদশ জাতীয় সংসদ নির্বাচনে পুনরায় নির্বাচিত হন।

উন্নয়নে অবদান
--------------

জ্যাকব তার নির্বাচনী এলাকায় বিভিন্ন সামাজিক, সাংস্কৃতিক এবং উন্নয়নমূলক কর্মকান্ডের সঙ্গে নিবিড়ভাবে জড়িত। শিক্ষা ও ধর্মীয় উন্নয়নের ক্ষেত্রে তিনি বিশেষ রাখছেন। তিনি জাতিসংঘ সাধারণ অধিবেশন, জাতিসংঘ আয়োজিত রিও-২০ কনফারেন্স, আন্তর্জাতিক জলবায়ু সম্মেলন, বাণিজ্য সম্মেলনে বিভিন্ন সময়ে সরকারি ও সংসদীয় প্রতিনিধি দলের সদস্য হিসাবে বিভিন্ন দেশ ভ্রমণ করেন।

ব্যক্তিগত জীবন
--------------

তিনি বিবাহিত, স্ত্রী নীলিমা নিগার সুলতানা। এ দম্পতির জেনিক ও জেনিল নামে দুই পুত্র সন্তান রয়েছে।

তথ্যসূত্র
---------

1. ↑  "constituency 118 10th en"। ২০ সেপ্টেম্বর ২০২০ তারিখে মূল থেকে আর্কাইভ করা। সংগ্রহের তারিখ ১ জুন ২০২০।
2. ↑  "আ'লীগের টিকিট মায়ের হাতে তুলে দিলেন জ্যাকব"। ২৮ ডিসেম্বর ২০২০ তারিখে মূল থেকে আর্কাইভ করা। সংগ্রহের তারিখ ১ জুন ২০২০।
3. ↑  "﻿ ভোলা ৪: নৌকার জ্যাকব বেসরকারি ফলে নির্বাচিত"। ২৮ ডিসেম্বর ২০২০ তারিখে মূল থেকে আর্কাইভ করা। সংগ্রহের তারিখ ১ জুন ২০২০।
4. ↑  "﻿ অন্য মানবিকতায় এমপি জ্যাকব"। ২৮ ডিসেম্বর ২০২০ তারিখে মূল থেকে আর্কাইভ করা। সংগ্রহের তারিখ ১ জুন ২০২০।
5. ↑  "সম্পদ ও শিক্ষা দুটিই বেড়েছে জ্যাকবের"। ২৮ ডিসেম্বর ২০২০ তারিখে মূল থেকে আর্কাইভ করা। সংগ্রহের তারিখ ১ জুন ২০২০।
6. ↑  "﻿করোনাভাইরাস দরিদ্র-কর্মহীনদের জন্য এমপি জ্যাকবের 'মানুষ মানুষের জন্য' কর্মসূচি"। ২৮ ডিসেম্বর ২০২০ তারিখে মূল থেকে আর্কাইভ করা। সংগ্রহের তারিখ ১ জুন ২০২০।
7. ↑  "﻿ ১৪ শ' ২১ মসজিদের ইমাম-মোয়াজ্জিনদের অনুদান দিলেন এমপি জ্যাকব"। ২৭ সেপ্টেম্বর ২০২০ তারিখে মূল থেকে আর্কাইভ করা। সংগ্রহের তারিখ ১ জুন ২০২০।

বহিঃসংযোগ
---------


উইকিমিডিয়া কমন্সে **আব্দুল্লাহ আল ইসলাম জ্যাকব** সংক্রান্ত মিডিয়া রয়েছে।

* আবদুল্লাহ আল ইসলাম জ্যাকব-উপমন্ত্রী পরিবেশ ও বন মন্ত্রণালয়।
**ওমর ফারুক চৌধুরী** (০২ জানুয়ারি ১৯৬০) হলেন বাংলাদেশী রাজনীতিবিদ এবং রাজশাহী-১ আসনের সংসদ সদস্য। তিনি ২০০৮ সালে বাংলাদেশ আওয়ামী লীগ প্রার্থী হিসেবে সংসদ সদস্য হিসেবে নির্বাচিত হয়েছেন।

জন্ম ও শিক্ষাজীবন
-----------------

ওমর ফারুক চৌধুরীর পৈতৃক বাড়ি রাজশাহী জেলার তানোর উপজেলা তিনি এলএলবি ডিগ্রি অর্জন করেছেন।

কর্মজীবন
--------

পেশায় আইনজীবী ও পরামর্শক ওমর ফারুক চৌধুরী রাজনীতির সঙ্গে সক্রিয় ভাবে যুক্ত আছেন। তিনি দ্বিতীয়বার সংসদ সদস্য নির্বাচিত হয়েছেন। ২০১৯ সালে উপজেলা নির্বাচনের পূর্বে নির্বাচন কমিশন সাংসদ ওমর ফারুক চৌধুরীকে আচরণবিধি লঙ্ঘন করার অভিযোগে নির্বাচনী এলাকা ছাড়ার নির্দেশ দিয়ে চিঠি দেয়। চিঠিতে বলা হয়, তিনি একজন প্রার্থীর পক্ষে ভোট চাচ্ছেন। কিছু ভোটারকে ভোট কেন্দ্রে না যাওয়ার নির্দেশ এবং একজন চেয়ারম্যান প্রার্থীকে হত্যার হুমকি দিয়ে বক্তব্য রেখেছেন। তাই ১০ মার্চে উপজেলা নির্বাচন অনুষ্ঠিত হওয়ার আগ অবধি তিনি যেন এলাকায় না যান। যদিও ফারুক এই অভিযোগ অস্বীকার করেন।

শিক্ষক নির্যাতন
---------------

৭ জুলাই ২০২২ গোদাগাড়ীর রাজাবাড়ী ডিগ্রি কলেজের অধ্যক্ষ সেলিম রেজাকে বেপরোয়াভাবে ওমর ফারুক লাথি, কিল-ঘুসি ও হকি স্টিক দিয়ে ১৫ মিনিট ধরে আঘাত করেছেন বলে অভিযোগ পাওয়া গিয়েছে। এতে শিক্ষকের শরীরের বিভিন্ন স্থানে কালশিরা জমেছে। প্রত্যক্ষদর্শীর সুত্রে জানা গিয়েছে রাতে নগরীর নিউমার্কেট সংলগ্ন এমপি ওমর ফারুক চৌধুরীর মালিকানা ওমর থিম প্লাজার চেম্বারে এ ঘটনা ঘটেছে।

১৪ জুলাই এমপি ফারুকের পক্ষ থেকে একটি সংবাদ সম্মেলন করা হয়। সেখানে ফারুকের পাশে বসে অধ্যক্ষ সেলিম দাবি করেন, অধ্যক্ষ ফোরামের সদস্যরা উত্তেজিত হয়ে নিজেরা নিজেরাই ধাক্কাধাক্কি করেছেন। সংসদ সদস্য তাঁদের নিবৃত্ত করেছেন। তিনি এমপি কর্তৃক নির্যাতিত হয়েছেন এ খবরটি মিথ্যা বলে দাবী করেন এবং জানান শিক্ষকরা মারামারি করে যে আঘাত পেয়েছেন তার জন্যই তিনি চিকিৎসা নিতে গিয়েছেন। তবে বাংলাদেশ কলেজশিক্ষক সমিতির রাজশাহী জেলা শাখার সভাপতি শফিকুর রহমান বলেছেন, অধ্যক্ষ সংসদ সদস্যের কাছে মার খেয়েছেন বলে তাঁর কাছে স্বীকার করেছিলেন। পত্রপত্রিকায় সংবাদ প্রকাশিত হওয়ার কারণে অধ্যক্ষ সংসদ সদস্য ওমর ফারুক চৌধুরীর ভয়ে এখন তিনি ঘটনা অস্বীকার করছেন। সংবাদ সম্মেলনে সাংবাদিকেরা অধ্যক্ষ সেলিম রেজার চোখের নিচে কালো দাগ কেন জিজ্ঞেস করেন এবং বাঁ হাতের কনুইয়ের ক্ষত দেখতে চান। এ সময় অধ্যক্ষ তাঁর হাত দুটি টেবিল থেকে নিচে নামিয়ে নেন। তিনি কিছুতেই কনুই দেখাতে রাজি হননি।

তথ্যসূত্র
---------

1. ↑  ওমর ফারুক চৌধুরী, রাজশাহী-১। "Constituency 35\_10th\_Bn"। ২০১৮-০২-০৪ তারিখে মূল থেকে আর্কাইভ করা। সংগ্রহের তারিখ ২০১৮-০১-২৪।
2. ↑  "সাংসদ ফারুককে নির্বাচনী এলাকা ছাড়ার নির্দেশ, ওসিকে বদলির আদেশ"। *SAMAKAL* (ইংরেজি ভাষায়)। সংগ্রহের তারিখ ২০২২-০৭-১৪।
3. ↑  "সবার সামনে ১৫ মিনিট ধরে অধ্যক্ষকে পেটালেন এমপি"। *Jugantor* (ইংরেজি ভাষায়)। সংগ্রহের তারিখ ২০২২-০৭-১৩।
4. ↑  প্রতিবেদক, নিজস্ব। "সংসদ সদস্যের পাশে বসে অধ্যক্ষ বললেন, নিজেরা নিজেরাই ধাক্কাধাক্কি করেছেন"। *Prothomalo*। সংগ্রহের তারিখ ২০২২-০৭-১৪।

বহি:সংযোগ
---------

* ১০ম জাতীয় সংসদের নির্বাচিত সংসদ সদস্যদের তালিকা  ওয়েব্যাক মেশিনে আর্কাইভকৃত ৯ মে ২০২০ তারিখে
**গোলাম মহিউদ্দিন** ছিলেন একজন ভারতীয় রাজনীতিবিদ। তিনি পশ্চিমবঙ্গ বিধানসভায় ১৯৬৭-১৯৭৭-এ নলহাটি আসনের প্রতিনিধিত্ব করেছিলেন। তিনি স্বতন্ত্র টিকিটে নির্বাচনে প্রতিদ্বন্দ্বিতা করেছিলেন। ১৯৬৭ সালের পশ্চিমবঙ্গ বিধানসভা নির্বাচনে তিনি ৭,৬৬৪ ভোট (২৭.৪১%) পেয়েছিলেন। ১৯৬৯ সালের পশ্চিমবঙ্গ বিধানসভা নির্বাচনে তিনি ১৬,১৮০ ভোট (৫৩.৭৩%) পেয়েছিলেন। ১৯৭১ সালের পশ্চিমবঙ্গ বিধানসভা নির্বাচনে তিনি ১০,১৮৪ ভোট (৩৯.৬৬%) পেয়েছিলেন। ১৯৭২ সালের পশ্চিমবঙ্গ বিধানসভা নির্বাচনে তিনি ১২,৯৩২ ভোট (৪৬.১১%) পেয়েছিলেন। তিনি ১৯৭৭ সালের পশ্চিমবঙ্গ বিধানসভা নির্বাচনে প্রতিদ্বন্দ্বিতা করেননি।

তথ্যসূত্র
---------

1. ↑  Communist Party of India (Marxist). West Bengal State Committee। *Election results of West Bengal: statistics & analysis, 1952–1991*। The Committee। পৃষ্ঠা 444।
2. 1 2  Election Commission of India. *West Bengal 1972*
3. ↑  Election Commission of India. *West Bengal 1967*
4. ↑  Election Commission of India. *West Bengal 1969*
5. ↑  Election Commission of India. *West Bengal 1971*
6. ↑  Election Commission of India. *West Bengal 1977*
**জিয়াউর রহমান** বাংলাদেশ আওয়ামী লীগের একজন রাজনীতিবিদ যিনি নবম জাতীয় সংসদে চাঁপাইনবাবগঞ্জ-২ আসন থেকে সংসদে নির্বাচিত হন।

প্রাথমিক জীবন
-------------

জিয়াউর ১৯৫২ সালের ৭ ডিসেম্বর চাঁপাইনবাবগঞ্জ জেলার গোমস্তাপুর উপজেলাস্থ রহনপুর পৌরসভার শেখপাড়া এলাকার এক মধ্যবিত্ত পরিবারে জন্মগ্রহণ। তার পিতার নাম রিয়াজউদ্দিন আহামদ এবং মাতা নুরজাহান বেগম। তার স্ত্রী কাশমেরী রহমান একজন গৃহিণী। জিয়াউরের মোট ৩ সন্তান, তাদের নাম সানজিদা রহমান (জেমি); ফাহমিদা রহমান(জুলি); রাজীব আহমদ জয়।

শিক্ষা জীবন
-----------

জিয়াউর ১৯৭০ সালে রহনপুর এ. বি. সরকারি উচ্চ বিদ্যালয় থেকে মাধ্যমিক পাশ করেন। ১৯৭৩ সালে তিনি রহনপুর ইউসুফ অালী ডিগ্রী কলেজ থেকে উচ্চ মাধ্যমিক পাশ করেন।

রাজনৈতিক জীবন
-------------

জিয়াউর ছাত্রাবস্থায় রাজনীতি সূত্রপাত হয় স্থানীয় আওয়ামী লীগ লীগ নেতা হাফিজুর রহমান হাসনুর হাত ধরে। ২০০৯ সালে অষ্টম জাতীয় নির্বাচনে অাওয়ামী লীগ এর হয়ে চাঁপাই নবাবগঞ্জ-২ আসনে অংশগ্রহণ করে নির্বাচিত হন। জাতীয় সংসদ সদস্য থাকাকালীন সময় তিনি গণপ্রজাতন্ত্রী বাংলাদেশ সরকারের শিক্ষা সংক্রান্ত স্থায়ী কমিটির সদস্য নির্বাচিত হন। ২০২৩ সালে একাদশ জাতীয় সংসদ উপ-নির্বাচনে চাঁপাইনবাবগঞ্জ-২ আসনে আওয়ামী লীগের মনোনীত প্রার্থী মুঃ জিয়াউর রহমান ৯৫ হাজার ৯৯০ ভোটে বিজয়ী হয়েছেন। 

উল্লেখ্য: বিএনপির সংসদ সদস্য মোঃ আমিনুল ইসলাম পদত্যাগ করায় চাঁপাইনবাবগঞ্জ-২(ভোলাহাট-গোমস্তাপুর-নাচোল) আসনটি শূন্য ঘোষণা করা হয়। পরে উপ-নির্বাচনের তফসিল ঘোষণা করে নির্বাচন কমিশন।

রহনপুর পৌরসভা গঠন
-----------------

বাংলাদেশ সরকার ১৯৯৭ সালে রহনপুর ইউনিয়ন কে রহনপুর পৌরসভা হিসেবে পুনর্গঠন করার সিদ্ধান্ত নিলে জিয়াউর রহমানকে রহনপুর পৌরসভার প্রথম প্রশাসক নির্বাচিত করেন। পরবর্তিতে ১৯৯৯ সালে তিনি রহনপুর পৌরসভার প্রথম চেয়ারম্যান নির্বাচিত হন।

তথ্যসূত্র
---------

1. ↑  "List of 9th Parliament Members Party Wise (Bangla)" (পিডিএফ)। *Bangladesh Parliament*। Bangladesh Parliament। ১৩ সেপ্টেম্বর ২০১৮ তারিখে মূল (পিডিএফ) থেকে আর্কাইভ করা। সংগ্রহের তারিখ ৪ ফেব্রুয়ারি ২০১৭।
2. ↑  "9th Parliament Committees Name"। *parliament.gov.bd*। Bangladesh Parliament। ২০ ফেব্রুয়ারি ২০১৮ তারিখে মূল থেকে আর্কাইভ করা। সংগ্রহের তারিখ ৪ ফেব্রুয়ারি ২০১৭।
3. ↑  "চাঁপাইনবাবগঞ্জ- ২ আসনে বিজয়ী জিয়াউর রহমান"। *নাচোল নিউজ* (ইংরেজি ভাষায়)। ২০২৩-০২-০১। সংগ্রহের তারিখ ২০২৩-০৩-১৬।
**থিওডোর ফ্রিডম্যান** (জন্ম ১৬ জুন, ১৯৩৫) একজন মার্কিন গবেষক, যিনি মানব বংশানু থেরাপিতে তার কাজের জন্য সবচেয়ে বেশি পরিচিত।

প্রাথমিক জীবন এবং শিক্ষা
------------------------

তিনি ভিয়েনায় জন্মগ্রহণ করেন। ছোটবেলায় তার পরিবার যুক্তরাষ্ট্রে চলে আসে।  ফ্রিডম্যান পেনসিলভানিয়া বিশ্ববিদ্যালয় থেকে ১৯৫৬ সালে তার এবি এবং ১৯৬০ সালে এমডি লাভ করেন। তিনি ১৯৯৫ সালে অক্সফোর্ড বিশ্ববিদ্যালয় থেকে এমএ ডিগ্রি লাভ করেন, যেখানে তিনি ১৯৯৬ সালে নিউটন-আব্রাহাম বহিরাগত অধ্যাপক ছিলেন।

তিনি বংশাণু থেরাপির ধারণা এবং এর ক্লিনিকাল প্রয়োগের প্রস্তাবের জন্য ২০১৫ সালে জাপান পুরস্কারে ভূষিত হন।

তথ্যসূত্র
---------

1. ↑  "Dr. Theodore Friedmann – Gene Therapy Lab"। UC San Diego। সংগ্রহের তারিখ ১৭ ডিসেম্বর ২০১৯।
2. ↑  "The Japan Prize Foundation"। The Japan Prize Foundation। সংগ্রহের তারিখ ১৭ ডিসেম্বর ২০১৯।
3. ↑  "Theodore Friedmann takes on the sponsorship of wax model in the Josephinum"। *Medical University of Vienna* (ইংরেজি ভাষায়)। ২০১৫-১০-১৬। সংগ্রহের তারিখ ২০২২-০৮-১২।
4. ↑  "Friedmann Recognized for Pioneering Gene Therapy Research"। *ucsdnews.ucsd.edu*। সংগ্রহের তারিখ ২০২২-০৩-১৮।

বাহ্যিক লিঙ্ক
-------------

থিওডোর ফ্রিডম্যানের জন্য পাবমেড অনুসন্ধান
একই নামের অন্যান্য ব্যক্তির জন্য মোস্তাফিজুর রহমান দেখুন।
**মোস্তাফিজুর রহমান ফিজার** (২৯ নভেম্বর ১৯৫৩) বাংলাদেশের দিনাজপুর-৫ আসনের সংসদ সদস্য। তিনি ২০১৮ সালে সপ্তম বার বাংলাদেশ আওয়ামী লীগ থেকে সংসদ সদস্য হিসেবে নির্বাচিত হয়েছেন। তিনি বাংলাদেশ সরকারের প্রাথমিক ও গণশিক্ষা মন্ত্রণালয়ের দায়িত্বপ্রাপ্ত মন্ত্রী ছিলেন। ১৯৭১ সালে মুক্তিযুদ্ধ চলাকালে তিনি একজন মুক্তিযোদ্ধা (এফ.এফ) হিসেবে তালিকাভুক্ত হন, এবং সেক্টর-৭ এর অধীনে যুদ্ধ করেন।

জন্ম ও শিক্ষাজীবন
-----------------

মোস্তাফিজুর রহমানের জন্ম ১৯৫৩ সালের ২৯ নভেম্বর  দিনাজপুর জেলার ফুলবাড়ি উপজেলার জামগ্রাম গ্রামে। তার বাবার নাম মোবারক হোসেন এবং মায়ের নাম শাহেদা খাতুন। তিনি ১৯৬৮ সালে সুজাপুর উচ্চ বিদ্যালয় থেকে এসএসসি এবং ১৯৭০ সালে ফুলবাড়ী সরকারি কলেজ থেকে এইচএসসি পাশ করেন। পরবর্তীতে ১৯৭৩ সালে তিনি ফুলবাড়ি কলেজ থেকে স্নাতক ডিগ্রি লাভ করেন এবং রাজশাহী বিশ্ববিদ্যালয় থেকে ১৯৭৭ সালে সমাজ বিজ্ঞানে স্নাতকোত্তর ডিগ্রি অর্জন করেন। ১৯৮৬ সালে আইন বিষয়েও স্নাতক ডিগ্রি অর্জন করেন।

রাজনৈতিক জীবন
-------------

১৯৭৭ সালে মোস্তাফিজুর রহমান বাংলাদেশ আওয়ামী লীগের দিনাজপুর জেলা কমিটির সদস্য হন এবং ফুলবাড়ি থানা আওয়ামী লীগের সাংগঠনিক সম্পাদকও নির্বাচিত হন। পরবর্তীতে ১৯৮০ সালে তিনি দিনাজপুর জেলা আওয়ামী লীগের সাংগঠনিক সম্পাদক নির্বাচিত হন এবং ১৯৯২ সাল পর্যন্ত উক্ত পদে দায়িত্ব পালন করেন। ১৯৯২ সালে মোস্তাফিজুর রহমান দিনাজপুর জেলা আওয়ামী লীগের সাধারণ সম্পাদক নির্বাচিত হন। ২০১৩ সালে তিনি জেলা আওয়ামী লীগের সভাপতি নির্বাচিত হন। ২০০৪ সালে তিনি বাংলাদেশ আওয়ামী লীগের কেন্দ্রীয় কমিটির সদস্য নির্বাচিত হন।

১৯৮৬ সালে প্রথমবারের মত দিনাজপুর-৫ (ফুলবাড়ি- পার্বতীপুর) থেকে জাতীয় সংসদের মাননীয় সংসদ সদস্য নির্বাচিত হন তিনি। পরবর্তীতে ১৯৯১, ১৯৯৬, ২০০১, ২০০৮ এবং ২০১৪ সালেও তিনি সংসদ সদস্য নির্বাচিত হন। ২০০৯ সালে বন ও পরিবেশ মন্ত্রণালয়ের প্রতিমন্ত্রী হিসেবে শপথ গ্রহণ করেন ও দায়িত্ব পালন করেন। পরবর্তীতে ৩১ জুলাই ২০০৯ থেকে ২১ নভেম্বর ২০১৩ পর্যন্ত ভূমি মন্ত্রণালয়ের প্রতিমন্ত্রী হিসেবে দায়িত্ব পালন করেন। ২০১৪ সালের ১২ জানুয়ারি প্রাথমিক ও গণশিক্ষা মন্ত্রণালয়ের মাননীয় মন্ত্রী হিসেবে শপথ গ্রহণ করে ৭ জানুয়ারী ২০১৯ পর্যন্ত এই মন্ত্রণালয়ের দায়িত্ব পালন করেছেন। তিনি ১৫ বছর যোগাযোগ মন্ত্রণালয় সম্পর্কিত সংসদীয় স্থায়ী কমিটির এবং ১০ বছর পাবলিক অ্যাকাউন্টস্‌ কমিটির সদস্য ছিলেন। ২০০০ সালে তিনি ত্রাণ ও পুনর্বাসন মন্ত্রণালয় সম্পর্কিত স্থায়ী কমিটির চেয়ারম্যানের দায়িত্বে ছিলেন।

তথ্যসূত্র
---------

1. 1 2 3  "সাবেক মন্ত্রীবৃন্দ"। *mopme.gov.bd*। সংগ্রহের তারিখ ৩১ মে ২০২১।
2. ↑  "Profile Of Ministers"। *The Daily Star*। ২০০৯-০১-০৯। ২০১৩-০১-২৬ তারিখে মূল থেকে আর্কাইভ করা। সংগ্রহের তারিখ ২০১৮-১১-২৮।
3. ↑  "নির্বাচনী এলাকাঃ ১০ দিনাজপুর-৫"। *www.parliament.gov.bd*। ২০২১-০৬-০২ তারিখে মূল থেকে আর্কাইভ করা। সংগ্রহের তারিখ ২০২১-০৫-৩১।
4. ↑  "মাননীয় মন্ত্রী |Ministry of Primary and Mass Education- | প্রাথমিক ও গণশিক্ষা মন্ত্রণালয়-গণপ্রজাতন্ত্রী বাংলাদেশ সরকার"। সংগ্রহের তারিখ ২০১৮-০১-২২।

উইকিমিডিয়া কমন্সে **মোস্তাফিজুর রহমান ফিজার** সংক্রান্ত মিডিয়া রয়েছে।
**ড্যারেন আরোনোফস্কি** একজন আমেরিকান চিত্রপরিচালক, প্রযোজক, চিত্রনাট্য লেখক। তিনি ১৯৬৯ সালের ১২ ফেব্রুয়ারি নিউইয়র্কের ব্রুকলিনে একটি রক্ষনশীল ইহুদী পরিবারে জন্মগ্রহণ করেন। তার বাবা আব্রাহাম আরোনোফস্কি এবং মা শার্লট আরোনোফস্কি উভয়েই ছিলেন স্কুল শিক্ষক। ছোটবেলা থেকেই তিনি বাবা মায়ের সাথে ব্রডওয়ে থিয়েটারগুলোতে বিভিন্ন অনুষ্ঠান দেখতে যেতেন যার ফলে তার মনে চলচ্চিত্রের প্রতি আগ্রহ জন্মায়। ছোটবেলায় তিনি 'ফিল্ড বায়োলজি' এর উপর পড়াশোনা করেছেন। ১৯৮৭ সালে তিনি হার্ভার্ড বিশ্ববিদ্যালয়ে ছাত্র হিসেবে যোগদান করেন এবং তার পড়াশোনার বিষয় ছিল 'সোশ্যাল এন্থ্রপলজি' এবং 'ফিল্মমেকিং'। তিনি এখানথেকে ১৯৯১ সালে তার গ্র্যাজুয়েশন সম্পন্ন করেন। এর পাশাপাশি তিনি আমেরিকান ফিল্ম ইনস্টিটিউট এ চলচ্চিত্র পরিচালনার উপর পড়াশোনা করেছেন। তার পছন্দের পরিচালকদের তালিকায় আছে Akira Kurosawa, Federico Fellini, Roman Polanski, Shinya Tsukamoto মত নামকরা পরিচালক। তার কাজের ধারায় এসব পরিচালকদের ছাপ খুজে পাওয়া যায়।

আরোনোফস্কির প্রথম ফিচার ফিল্ম ছিল পাই (pi,π) যা ১৯৯৭ সালে শুটিং করা হয়। ছবিটির অর্থ জোগার করার জন্য তিনি তার পরিবার এবং বন্ধুবান্ধবদের কাছ থেকে ১০০ ডলার করে ধার নিয়েছিলেন এবং প্রতিশ্রুতি দিয়েছিলেন যদি ছবিটি ব্যবসাসফল হয় তবে প্রত্যেককে ১৫০ ডলার করে করে দেবেন এবং ফ্লপ হলে সবার নাম ছবিটির শেষে থাকবে। এভাবেই মাত্র ৬০০০০ ডলার বাজেটে ছবিটি নির্মাণ করা হয় এবং তা ১৯৯৮ সালের সানড্যান্স ফিল্ম ফেস্টিভালে উন্মুক্ত করা হয়। এখান থেকে তিনি ছবিটির জন্য সেরা পরিচালক এবং সেরা চিত্রনাট্যের জন্য পুরস্কার লাভ করেন এবং ছবিটি সমালোচকদের প্রসংসা লাভ করে। পরবর্তিতে Artisan Entertainment ছবিটির স্বত্ব ১০ লাখ ডলারের বিনিময়ে কিনে নেয় এবং এটি সাধারণ দর্শকের জন্য মুক্তি দেয়া হয় এবং ছবিটি মোট ৩,২২১,১৫২ ডলার ব্যবসা করতে সক্ষম হয়।আর এভাবেই ক্যারিয়ারের প্রথম ছবি দিয়েই তিনি সমালোচক, দর্শকদের মন জয় করে নেন।

তার ২য় ছবি রিকুয়েম ফর এ ড্রিম( Requiem for a Dream)। প্রথম ছবির বাঁধভাঙ্গা সাফল্যের ফলে ২য় ছবির বাজেট নিয়ে তাকে তেমন একটা ভাবতে হয় নি, তার এই ছবির মোট বাজেট ছিল ৪৫ লাখ ডলার। ছবিটি ২০০০ সালের অক্টোবর মাসে রিলিজ দেয়া হয় এবং মোট ৭৩ লাখ ডলার ব্যবসা করে। ছবিটির জন্য Ellen Burstyn সেরা অভিনেত্রী হিসেবে অস্কার নমিনেশন লাভ করেন। ছবিটি ২০০৭ সালে আমেরিকান ফিল্ম ইনস্টিটিউটের "AFI's 100 Years...100 Movies" তালিকায় অন্তঃভুক্ত হয়।

ব্ল্যাক সোয়ান (Black Swan) ছবিটি ২০১০ সালের ডিসেম্বরে মুক্তি পায়। ছবিটির জন্য ড্যারেন আরোনোফস্কি ২০১১ সালে সেরা পরিচালক হিসেবে অস্কার মনোনয়ন লাভ করেন, ছবিটি মোট ৫টি ক্যাটাগরিতে অস্কার নমিনেশন পায় এবং Natalie Portman ছবিটির নাম ভুমিকায় অভিনয় করে সেরা অভিনেত্রী হিসেবে অস্কার লাভ করেন।

আরোনোফস্কির পরিচালিত অন্যান্য ছবিসমুহ হল The Fountain,The Wrestler,Noah। এছাড়া তিনি Below,The Fighter ছবিতে প্রযোজকের দায়িত্ব পালন করেন।

তথ্যসূত্র
---------

1. ↑  Marx, Rebecca Flint। "Darren Aronofsky"। AllMovie via *The New York Times*। সংগ্রহের তারিখ জুলাই ১২, ২০১২।
**মেহেরপুর সরকারি উচ্চ বিদ্যালয়** মেহেরপুর, বাংলাদেশে অবস্থিত। এটি ১৮৫৪ সালে প্রতিষ্ঠিত, যা ব্রিটিশ অবিভক্ত ভারত উপমহাদেশ থাকাকালীন সময় থেকে এর কার্যক্রম শুরু হয়। ১৯৪৭ সালের ভারত বিভাগের আগে স্কুলটি বর্তমান ভারতের নদিয়া জেলার কাথুলি গ্রামে অবস্থিত ছিল। রেডক্লিফ রেখা চিহ্নিতকরনের ফলে এটি পূর্ব বঙ্গের অন্তর্ভুক্ত হয়। পরবর্তিতে ১৯৬০ সালে, এটি বর্তমান জায়গায় স্থানান্তরিত করা হয় এবং মেহেরপুর মাল্টিলেটারাল মডেল হাই স্কুল নামে নামকরণ করা হয়। এর ৮ বছর পর, ১৫ নভেম্বর ১৯৬৮ সালে এর নাম মেহেরপুর সরকারি উচ্চ বিদ্যালয় নামকরণ করা হয়।

প্রশাসন
-------

### শিক্ষক মণ্ডলী

বর্তমানে এই বিদ্যালয়ে ২০ জন এর অধিক শিক্ষক পাঠদান করছেন।

### পি.টি.এ. কমিটি

শিক্ষক ও অভিভাবকদের মাঝে সুসম্পর্ক বজায় রাখতে ও শিক্ষার মানোন্নয়নের জন্য এই কমিটি কাজ করে থাকে।

### দায়বদ্ধতা

বিদ্যালয় তার কার্যক্রমের জন্য, সহকারী কমিশনার (শিক্ষা), জেলা প্রশাসকের কার্যালয়ের কাছে জবাবদিহি করতে বাধ্য।

তথ্যসূত্র
---------

1. ↑  "সংরক্ষণাগারভুক্ত অনুলিপি"। ২ জানুয়ারি ২০১৯ তারিখে মূল থেকে আর্কাইভ করা। সংগ্রহের তারিখ ২১ জুন ২০১৯।
**ইকবাল সোবহান চৌধুরী** (জন্ম: ১ এপ্রিল, ১৯৪৯) বাংলাদেশের একজন সাংবাদিক এবং বাংলাদেশ থেকে প্রকাশিত দ্য ডেইলি অবজারভারের সম্পাদক। তিনি বাংলাদেশের প্রধানমন্ত্রী শেখ হাসিনার তথ্য উপদেষ্ঠা হিসেবে দায়িত্ব পালন করছেন।  ইকবাল সোবহান ১৯৭১'র মে মাসে পাকিস্তান অবজারভারে শিক্ষানবিস রিপোর্টার হিসেবে কাজ শুরু করেন ও সেপ্টেম্বরে স্থায়ী হন। ১৯৭৮ সালে যুদ্ধাপরাধী গোলাম আযমের নাগরিকত্বের দাবিতে বিবৃতি প্রদান করে সমালোচিত হন। ১৯৯৮ সালে অবজারভারের সম্পাদক হন। ঢাকা সাংবাদিক ইউনিয়নে দীর্ঘসময় নেতৃত্ব দিয়েছেন। তিনি বর্তমানে ডিবিসি নিউজের সভাপতি। তিনি বাংলাদেশ ফেডারেল সাংবাদিক ইউনিয়নের (বিএফইউজে) সভাপতি ও বাংলাদেশ সংবাদ সংস্থার (বাসস) পরিচালনা বোর্ডেরর চেয়ারম্যান ছিলেন ।

জন্ম ও শিক্ষাজীবন
-----------------

ফেনী জেলার ফেনী সদর উপজেলা ফতেহপুর গ্রামে ১ এপ্রিল ১৯৪৯ সালের ইকবাল সোবহান চৌধুরী জন্মগ্রহণ করেন। ঢাকা বিশ্ববিদ্যালয় রাষ্ট্রবিজ্ঞান বিষয়ে স্নাতক ও লোক প্রশাসনে স্নাতকোত্তর করেছেন তিনি।

কর্মজীবন
--------

১৯৭২ সালে বাংলাদেশ অবজারভারে রিপোর্টার হিসেবে কাজ শুরু করেন। ১৯৯৮ সালে অবজারভারের সম্পাদক হন। ঢাকা সাংবাদিক ইউনিয়নে দীর্ঘসময় নেতৃত্ব দিয়েছেন। বর্তমানে বাংলাদেশ ফেডারেল সাংবাদিক ইউনিয়নের (বিএফইউজে) সভাপতি। গত জাতীয় সংসদ নির্বাচনে তিনি আওয়ামী লীগের মনোনয়ন নিয়ে ফেনী থেকে নির্বাচন করেন। প্রকাশনার ৬১ বছরের মাথায় দেশের প্রাচীন ইংরেজি দৈনিক বাংলাদেশ অবজারভার বন্ধ হয়ে যাবার পর দৈনিক আমাদের সময়ে উপদেষ্টা হিসেবে কর্মরত আছেন। তার সম্পাদনায় জাতীয় ইংরেজি দৈনিক পত্রিকা শিগগিরই বাজারে আসছে। নাম দ্য ডেইলি অবজারভার।

রাজনৈতিক জীবন
-------------

ইকবাল ২০০৮ সালের নবম জাতীয় সংসদ নির্বাচনে বাংলাদেশ আওয়ামী লীগের প্রার্থী হিসেবে ফেনী-২ আসন থেকে নির্বাচনে অংশ নিয়ে পরাজিত হয়েছিলেন।

তথ্যসূত্র
---------

1. ↑  "barta24.net"। ১৯ সেপ্টেম্বর ২০১২ তারিখে মূল থেকে আর্কাইভ করা। সংগ্রহের তারিখ ৮ সেপ্টেম্বর ২০১২।
2. ↑  "ইকবাল সোবহান চৌধুরী শেখ হাসিনার তথ্য উপদেষ্টা হলেন"। *প্রথম আলো*। সংগ্রহের তারিখ ২০১৮-০৫-০৬।
3. ↑  "mediabangladesh.com"। ৩ জুলাই ২০১৪ তারিখে মূল থেকে আর্কাইভ করা। সংগ্রহের তারিখ ২২ ডিসেম্বর ২০১৮।

উইকিমিডিয়া কমন্সে **ইকবাল সোবহান চৌধুরী** সংক্রান্ত মিডিয়া রয়েছে।
ফেডারেল সরকার
-------------

* গভর্নর জেনারেলঃ মুহাম্মদ আলী জিন্নাহ (১৪ আগস্ট থেকে শুরু)
* প্রধানমন্ত্রীঃ লিয়াকত আলী খান (১৫আগস্ট থেকে শুরু)

ঘটনাবলী

আগস্ট

জিন্নাহ এবং তার বোন ৭ই আগস্ট, দিল্লির মৌরিপুর বিমানবন্দরে পৌঁছান। দেশভাগ কমিটির মুসলিম সদস্য চৌধুরী মুহাম্মদ আলী ৯ই আগস্ট করাচী আসেন। তার এই একদিনের জন্য করাচী আসার কারণ ছিল প্যাটেলের ঋণ নিষ্পত্তির প্রস্তাবে জিন্নাহের অনুমোদন নেয়া। লিয়াকত আলী খান দিল্লির লর্ড ইসমের কাছে আলীকে পাঠালেন এই বলে যে জিন্নাহ পাঞ্জাব সীমান্ত নিয়ে সম্ভাব্য সিদ্ধান্ত সম্পর্কে বিরক্তিকর রিপোর্ট পেয়েছেন।

১০ ই আগস্ট, কাঁদানে বিদ্রোহ! দেশভাগ কমিটির একজন মুসলিম সদস্য চৌধুরী মুহাম্মদ আলী পূর্ব পাঞ্জাব সীমান্তের সিদ্ধান্তকে গরমিল করার বিষয়ে বিরক্তিকর প্রমাণ পেয়েছিলেন। আজ, যখন তিনি লর্ড ইসমের সঙ্গে সাক্ষাৎকারের জন্য জিন্নাহ থেকে বার্তা প্রকাশ করতে এসেছিলেন, তখন তাকে বলা হয় যে ইসমে স্যার সাইরিল রেডক্লিফ যিনি সীমানা কমিশনের চেয়ারম্যান তার সাথে ঘনিষ্ঠ ছিলেন। শেষ পর্যন্ত চৌধুরী তা দেখেছিলেন যে, ইসমে প্রস্তাবিত পাঞ্জাব সীমান্তের যে কোন জ্ঞান সম্পর্কে সম্পূর্ণ অজ্ঞতা প্রকাশ করেছিলেন। একই সময়ে চৌধুরী ইসমের ঘরের মানচিত্রে একটি পেন্সিল লাইন আবিষ্কার করেছিলেন যা প্রস্তাবিত পাঞ্জাব সীমানার অনুরূপ ছিল যেরকম জিন্নাহর কাছে আগেই দেখেছিলেন। চৌধুরী মুহম্মদ আলী বলেন, "ইসমে এসময় ফ্যাকাশে হয়ে গিয়েছিল," এবং "তার ম্যাপের সাথে এরকম কে করেছে তা জিজ্ঞাসাও করেছিল"।

১৪ই আগস্ট পাকিস্তানকে সার্বভৌম রাষ্ট্র ঘোষণা করা হয়। মোহাম্মদ আলী জিন্নাহ পাকিস্তানের প্রথম গভর্নর জেনারেল হন এবং ১৯৪৭ সালের আগস্টে পাকিস্তান জাতীয় ঐক্যবদ্ধ রাষ্ট্রের সর্বোচ্চ নেতা হন। লিয়াকত আলী খান পাকিস্তানের প্রথম প্রধানমন্ত্রী হলেন এবং ১৯৪৭ সালের আগস্ট মাসে পাকিস্তানের কমিউনিটির নেতা বার কায়দায়-ই-মিলাত (জাতির নেতা) নামেও পরিচিত হন।

প্রায় ১০ লাখ মানুষ পাকিস্তানে ও ভারতে স্থানান্তরিত হয়। হিন্দু ও শিখরা ভারতে এবং পাকিস্তানে মুসলমানরা স্থানান্তরিত হয়। ১৮ই আগস্ট, নবাব মোহাম্মদ মহাবত খানজি তৃতীয়, জুনাগড়ে রাজ্যের শাসক, যারা ১৮০৭ সাল থেকে ব্রিটিশ শাসনের অধীনে ছিল, তারা জনসংখ্যার সামগ্রিক হিন্দু সংখ্যাগরিষ্ঠতা সত্ত্বেও পাকিস্তানের সার্বভৌমত্বের অধিনে যোগদানে সম্মত হয়। এছাড়াও বান্তভা, মানভাদর ও সরদারগড়ের অন্যান্য ছোট রাজ্যগুলি এবং কাথিয়াওয়ের উপদ্বীপের অধিবসিীরা, যারাও ১৮৪২ সাল থেকে ব্রিটিশরাজের অধীনে ছিল, তারাও পাকিস্তানে যোগদান করে। এর প্রতিক্রিয়ায় ভারত দাবি করে যে এই অভিযুক্ত অবৈধ ছিল কারণ রাজ্যগুলি ভারত দ্বারা বেষ্টিত ছিল। ভারত জুনাগড়ের এবং মানভাদরের ভবিষ্যত নিয়ে একটি গণভোটের দাবি করে। পাকিস্তান রাজি হয় এই এই শর্তে যে, হায়দ্রাবাদ এবং কাশ্মীর ও জম্মুতেও ভোট অনুষ্ঠিত হতে হবে। ভারত এই প্রস্তাব প্রত্যাখ্যান করে এবং গণভোটের ক্ষেত্রে পাকিস্তান সরকারের কোনও ভূমিকা পালন করাকে প্রত্যাখান করে। ভারত-পাকিস্তান সম্পর্কের মধ্যে প্রথম গুরুতর সংকট ছিল এই বিবাদটি।

বহিঃসংযোগ
---------

1. "When Muslims left Pakistan for India"

1. "The 'bloody' Punjab partition — VIII". 2018-09-27.
**সাইফুর রহমান রানা** বাংলাদেশের কুড়িগ্রাম জেলার রাজনীতিবিদ ও কুড়িগ্রাম-১ (ভুরুঙ্গামারী-নাগেশ্বরী) আসনের সাবেক সংসদ সদস্য।

জন্ম ও পারিবারিক জীবন
---------------------

সাইফুর রহমান রানা কুড়িগ্রাম জেলায় জন্মগ্রহণ করেন। তার স্ত্রী কুড়িগ্রাম জেলা বিএনপির সদস্য শামিমা রহমান আপন।

রাজনৈতিক ও কর্মজীবন
-------------------

সাইফুর রহমান রানা কুড়িগ্রাম জেলা বিএনপির সাধারণ সম্পাদক। তিনি ১৫ ফেব্রুয়ারি ১৯৯৬ সালের ষষ্ঠ জাতীয় সংসদ নির্বাচনে বাংলাদেশ জাতীয়তাবাদী দলের মনোনয়ন নিয়ে কুড়িগ্রাম-১ (ভুরুঙ্গামারী-নাগেশ্বরী) আসন থেকে সংসদ সদস্য নির্বাচিত হয়েছিলেন।

তিনি ১২ জুন ১৯৯৬ সালের সপ্তম, ২০০১ সালের অষ্টম, ২০০৮ সালের নবম ও ২০১৮ সালের একাদশ জাতীয় নির্বাচনে বাংলাদেশ জাতীয়তাবাদী দলের মনোনয়নে কুড়িগ্রাম-১ (ভুরুঙ্গামারী-নাগেশ্বরী) আসন থেকে অংশ নিয়ে পরাজিত হয়েছিলেন।

তথ্যসূত্র
---------

1. 1 2  "৬ষ্ঠ জাতীয় সংসদে নির্বাচিত মাননীয় সংসদ-সদস্যদের নামের তালিকা" (পিডিএফ)। *জাতীয় সংসদ*। বাংলাদেশ সরকার। ১৫ সেপ্টেম্বর ২০১৮ তারিখে মূল (পিডিএফ) থেকে আর্কাইভ করা।
2. ↑  কুড়িগ্রাম প্রতিনিধি (২৭ নভেম্বর ২০১৮)। "একই আসনে বিএনপির চিঠি পেলেন স্বামী-স্ত্রী"। *বাংলা ট্রিবিউন*। ৬ নভেম্বর ২০১৯ তারিখে মূল থেকে আর্কাইভ করা। সংগ্রহের তারিখ ৬ মে ২০২০।
3. ↑  "সাইফুর রহমান রানা, আসন নং: ২৫, কুড়িগ্রাম-১, দল: বিএনপি (ধানের শীষ)"। *প্রথম আলো*। সংগ্রহের তারিখ ৬ মে ২০২০।
**কে এম খালিদ বাবু** (জন্ম ৪ আগস্ট ১৯৫৫) বাংলাদেশের সংস্কৃতি প্রতিমন্ত্রী এবং আওয়ামী লীগের রাজনীতিবিদ। তিনি নবম ও একাদশ জাতীয় সংসদে ময়মনসিংহ-৫ আসন থেকে নির্বাচিত হন। ২০১৯ সালের ৭ জানুয়ারি শেখ হাসিনার চতুর্থ মন্ত্রিসভার সদস্য হিসেবে শপথ গ্রহণ করেন।

প্রারম্ভিক জীবন
---------------

খালিদ ১৯৫৫ সালের ৪ আগস্ট ময়মনসিংহ জেলায় জন্মগ্রহণ করেন। তার পিতার নাম এম আবদুল ওয়াদুদ ও মাতা রাবেয়া খাতুন। তিনি প্রথমে আনন্দ মোহন কলেজে ও পরবর্তীতে ঢাকা বিশ্ববিদ্যালয়ে শিক্ষা লাভ করেন।

রাজনৈতিক জীবন
-------------

### ছাত্র রাজনীতি

খালিদ আনন্দ মোহন কলেজের ছাত্র থাকাবস্থায় রাজনীতির সাথে সম্পৃক্ত হন। ১৯৭৭ থেকে ১৯৮০ সাল পর্যন্ত তিনি বাংলাদেশ ছাত্রলীগের আনন্দ মোহন শাখার আহবায়ক ছিলেন। ১৯৮০-১৯৮১ মেয়াদে কলেজের ছাত্র সংসদের সহ-সভাপতির দায়িত্ব পালন করেন। ১৯৮১ থেকে ১৯৮৩ সাল পর্যন্ত ছাত্রলীগের ময়মনসিংহ জেলা শাখার সভাপতির দায়িত্ব পালন করেন।

### ১৯৮৭ থেকে বর্তমান

খালিদ এরপর আওয়ামী যুবলীগে যোগদান করেন এবং ১৯৮৭ থেকে ১৯৯৪ সাল পর্যন্ত সংগঠনের কেন্দ্রীয় নির্বাহী কমিটির সদস্য ছিলেন। ১৯৯৫ সালে তিনি আওয়ামী লীগে যোগদান করেন। ১৯৯৭ থেকে ২০০৪ সাল পর্যন্ত আওয়ামী লীগের ময়মনসিংহ জেলা শাখার যুগ্ম- সাধারণ সম্পাদক এবং ২০০৪ থেকে ২০১৩ সাল পর্যন্ত সহ-সভাপতি ছিলেন। পরবর্তীতে ময়মনসিংহ জেলার মুক্তাগাছা উপজেলা শাখার সভাপতি হিসেবে দায়িত্ব নেন।

২০০৮ সালে নবম জাতীয় সংসদ নির্বাচনে তিনি আওয়ামী লীগের মনোনয়নে ময়মনসিংহ-৫ আসন থেকে প্রথমবারের মত সংসদ সদস্য নির্বাচিত হন এবং নবম জাতীয় সংসদে দায়িত্ব পালন করেন। ২০১৮ সালের একাদশ জাতীয় সংসদ নির্বাচনে তিনি পুনরায় একই আসন থেকে একাদশ জাতীয় সংসদে নির্বাচিত হন। ২০১৯ সালের ৭ জানুয়ারি থেকে তিনি শেখ হাসিনার চতুর্থ মন্ত্রিসভায় সংস্কৃতি প্রতিমন্ত্রীর দায়িত্ব পালন করছেন।

ব্যক্তিগত জীবন
--------------

খালিদ ব্যক্তিগত জীবনে সোহেলা আক্তারের সাথে বিবাহ বন্ধনে আবদ্ধ হন। এই দম্পতির তিন সন্তান রয়েছে।

তার দুই ভাই বাংলাদেশী নাট্যকার এম হামিদ, অভিনেতা মাহমুদ সাজ্জাদ।

তথ্যসূত্র
---------

1. 1 2  "পারিবারিক পরিচিতি"। *www.khalidbabu.com*। সংগ্রহের তারিখ ২০১৯-০১-০৭। [*স্থায়ীভাবে অকার্যকর সংযোগ*]
2. ↑  "প্রথমবারের মতো এমপি হয়ে মন্ত্রী হলেন যারা"। *www.jugantor.com*। সংগ্রহের তারিখ ২০১৯-০১-০৭।
3. ↑  "সংস্কৃতি বিষয়ক প্রতিমন্ত্রীর দায়িত্ব পেলেন কে এম খালিদ বাবু"। *www.bdtodays.com*। সংগ্রহের তারিখ ২০১৯-০১-০৭। [*স্থায়ীভাবে অকার্যকর সংযোগ*]
4. 1 2 3 4 5 6  "কে এম খালিদ বাবু"। *সংস্কৃতি বিষয়ক মন্ত্রণালয়*। সংগ্রহের তারিখ ২৩ জানুয়ারি ২০২০।
5. ↑  "বেশি মন্ত্রীর প্রত্যাশা তৃণমূলে"। *সমকাল*। সংগ্রহের তারিখ ২৩ জানুয়ারি ২০২০।
6. ↑  "অভিনেতা মাহমুদ সাজ্জাদ ২৬ দিন ধরে আইসিইউতে"। *bdnews24.com*। ৪ অক্টোবর ২০২১ তারিখে মূল থেকে আর্কাইভ করা। সংগ্রহের তারিখ ৪ সেপ্টেম্বর ২০২১।

উইকিমিডিয়া কমন্সে **কে এম খালিদ** সংক্রান্ত মিডিয়া রয়েছে।